AMULEWEB(1)

NÉV
amuleweb - aMule web kiszolgáló

ÁTTEKINTÉS
amuleweb [-h <gép>] [-p <port>] [-P <jelszó>] [-f <fájl>] [-l <nyelv>] [-q] [-v] [-w] [-t <név>] [-s <port>] [-z] [-Z] [-A <jelszó>] [-G <jelszó>] [-a] [-d] [-L]

amuleweb [-f <fájl>] --create-config-from=<fájl>

amuleweb [--help] [--version]

amuleweb --amule-config-file=<fájl>

LEÍRÁS
Az amuleweb kezeli az aMule-hoz való hozzáférést egy böngésző segítségével. Az amuleweb kiszolgáló elindítható az amule(1) indítákor, azzal együtt, vagy külön, bármikor később. Az opciók parancssorban vagy konfigurácós fájlban is megadhatók. A parancssorban megadott opciók felülbírálják a konfigurációs fájlban megadottakat.

OPCIÓK

-h, --host=<gép>
    A gép, ahol az aMule fut (alapértelmezés: localhost). A <gép> lehet egy IP cím vagy DNS név.

-p, --port=<port>
    Az aMule távoli elérés portja (alapértelmezés: 4712).

-P, --password=<jelszó>
    A távoli elérés jelszava.

-f, --config-file=<fájl>
    A megadott konfigurációs fájlt használja. Az alapértelmezés a ~/.aMule/remote.conf

-l, --locale=<nyelv>
    Beállítja a program nyelvét. Lásd a MEGJEGYZÉSEK fejezetet a <nyelv> paraméter bővebb leírásához.

-q, --quiet
    Csendes mód, semmit nem ír ki a szabvány kimenetre. Ezt a háttérben való futtatáshoz lehet jól használni, pl. így indítva: amuleweb -q &

-v, --verbose
    Bőbeszédű mód, a hibakeresési üzeneteket is megjeleníti.

-w, --write-config
    A parancssori paramétereket kiírja a konfigurációs fájlba és kilép.

--create-config-from=<fájl>
    Konfigurációs fájl készítése a <fájl> alapján, amely az aMule érvényes konfigurációs fájlja kell legyen, majd utána kilép.

-t, --template=<név>
    A megadott nevű sablon használata. Lásd még a SABLONOK fejezetet.

-s, --server-port=<port>
    A web kiszolgáló HTTP portja, alapértelmezés szerint 4711. Ezen keresztül kommunikál a böngészővel.

-z, --enable-gzip
    Gzip tömörítés engedélyezése a HTTP forgalom részére.

-Z, --disable-gzip
    Gzip tömörítés tiltása (alapértelmezett).

-A, --admin-pass=<jelszó>
    Teljes jogú web felület hozzáférést biztosító jelszó.

-G, --guest-pass=<jelszó>
    Vendég felhasználó jelszava.

-a, --allow-guest
    Vengég felhasználó engedélyezése.

-d, --deny-guest
    Vendég felhasználó tiltása (alapértelmezett).

-L, --load-settings
    A webkiszolgáló beállításainak töltése/mentése a távoli aMule-ról/ra. Ebben az esetben az amuleweb figyelmen kívül hagyja azokat a parancssori és konfigurációs fájlbeli beállításokat, amelyeket az aMule-tól is be tud szerezni (ezek beállíthatóak a Beállítások->Távoli Elérés pontban). A beállítások mentésekor sem írja azokat fájlba (mint egyébként), hanem az aMule-t értesíti a beállítások megváltozásáról. Azon beállítások, melyek az aMule Beállítások párbeszédpaneljén nem szerpelnek, nem kerülnek mentésre.

--amule-config-file=<fájl>
    Az aMule konfigurációs fájljának elérési útvonala. NE HASZNÁLJA EZT A PARAMÉTERT! Ezt az aMule használja, hogy induláskor el tudja indítani a web kiszolgálót. Ennek hatására az amuleweb minden egyéb parancssori, konfigurációs és alapértelmezett beállítást figyelmen kívül hagy, és a megadott konfigurációs fájlból olvassa be azokat, ezen kívül úgy viselkedik, mintha a -q -L opciók is meg lennének adva.

--help
    Megjeleníti a súgót és kilép.

--version
    Megjeleníti a program verzióját, majd kilép.

MEGJEGYZÉSEK

  Elérési utak
Minden olyan opciónál, amely <fájl> paramétert kér, ha a megadott fájl nem tartalmaz könyvtár komponenst (vagyis tisztán csak egy fájlnév), akkor azt az aMule konfigurációs könyvtárában (~/.aMule) fogja keresni.

  Nyelvek
A -l opció <nyelv> paramétere a következő módon adható meg: nyelv[_TERÜLET][.kódolás][@módosító], ahol nyelv az elsődleges nyelv, TERÜLET egy nyelvváltozat/terület kódja, kódolás a karakter készlet kódja és a módosító "lehetővé teszi, hogy a felhasználó kiválasszon egy meghatározott esetet a helyi jellemzők adataiból egyetlen kategórián belül".

Például, a következő értékek mind érvényesek:
fr
fr_FR
de_DE.iso88591
de_DE@euro
de_DE.iso88591@euro

Habár a fenieket mind elfogadja a program, mint érvényes nyelvmeghatározást, a kódolás és módosító még nem használt.

Ráadaásként a fenti formátumhoz, megadható akár egy nyelv teljes angol megnevezése is, így például -l german szintén érvényes, és egyenértékű a -l de_DE megadással.

Ha sem a parancssorban, sem a konfigurációs fájlban nincsen megadva a nyelv, akkor a rendszer alapértelmezett nyelvét fogja használni.

SABLONOK
Az amuleweb képes az információ különböző felületekkel történő megjelenítésére. Ezeket hívjuk sablonoknak, és az amuleweb a -t parancssori opcióval vehető rá egy adott sablon használatára. A sablonokat a következő helyen keresi: először az ~/.aMule/webserver/ könyvtárban, majd utána a $(pkgdatadir)/webserver/ könyvtárban, ahol ($(pkgdatadir) a hardver független adatok installálási helye, általában /usr/share/amule). Minden egyes sablonnak a sablon nevével megegyező alkönyvtárban kell lennie, és ez a könyvtár kell tartalmazzon minden fájlt, amelyre a sablonnak szüksége van. Magának a sablont tartalmazó fájlnak a neve aMule.tmpl kell, hogy legyen.

Például az alapértelmezett sablon (a neve 'default') a webserver/default/ könyvtárban van, és ez a könyvtár tartalmazza az aMule.tmpl fájlt, meg egy jó pár képet hozzá.

FÁJLOK
~/.aMule/remote.conf
~/.aMule/webserver/
$(pkgdatadir)/webserver/

PÉLDA
Tipikusan az amuleweb első indításakor létrehozunk egy konfigurációs fájlt, vagy az

amuleweb -h gépnév -p EC_port -P EC_jelszó -s HTTP_port -A TeljesJogúJelszó -w

paranccsal, vagy, ha nem akarjuk a parancssorban megadni a jelszót, akkor pl. az

amuleweb --create-config-from=/home/felhasználónév/.aMule/amule.conf

paranccsal. Természetesen a fenti elérési út a helyi viszonyoknak megfelelően változhat. A beállítások tehát elmentődnek a $HOME/.aMule/remote.conf fájlba, és ezek után már egyszerűen az

amuleweb

paranccsal indíthatjuk a web kiszolgálót.

HIBÁK JELENTÉSE
A hibákat kérjük vagy a fórumon (http://forum.amule.org/), vagy a hibakövetőben (http://bugs.amule.org/) jelentsék. Hibákról kérjük ne írjanak levelet (e-mail-t) se a levelzési listára, se közvetlenül valamelyik fejlesztőnek.

COPYRIGHT
Az aMule és az összes hozzá tartozó segédprogram a GNU General Public Licence védelme alatt áll.

LÁSD MÉG
amule(1), amulecmd(1)

MAGYAR FORDÍTÁS
Dévai Tamás <gonosztopi@amule.org>