AMULECMD(1)

NÉV
amulecmd - Szöveges program, az aMule "távvezérléséhez"

ÁTTEKINTÉS
amulecmd [-h <gép>] [-p <port>] [-P <jelszó>] [-f <fájl>] [-l <nyelv>] [-q] [-v] [-w] [-c <parancs>]

amulecmd [-f <fájl>] --create-config-from=<fájl>

amulecmd [--help] [--version]

LEÍRÁS
Az amulecmd egy szöveges program, az aMule vezérlésre. Hasznos súgó érhető el a program indítása után a 'help' paranccsal.

OPCIÓK

-h, --host=<gép>
    A gép, ahol az aMule fut (alapértelmezés: localhost). A <gép> lehet egy IP cím vagy DNS név.

-p, --port=<port>
    Az aMule távoli elérés portja (alapértelmezés: 4712).

-P, --password=<jelszó>
    A távoli elérés jelszava.

-f, --config-file=<fájl>
    A megadott konfigurációs fájlt használja. Az alapértelmezés a ~/.aMule/remote.conf

-l, --locale=<nyelv>
    Beállítja a program nyelvét. Lásd a MEGJEGYZÉSEK fejezetet a <nyelv> paraméter bővebb leírásához.

-q, --quiet
    Csendes mód, semmit nem ír ki a szabvány kimenetre. Az amulecmd-t tekintve ez eléggé felesleges opció :-)

-v, --verbose
    Bőbeszédű mód, a hibakeresési üzeneteket is megjeleníti.

-w, --write-config
    A parancssori paramétereket kiírja a konfigurációs fájlba és kilép.

-c, --command=<parancs>
    Végrehajtja a megadott parancsot, úgy, mintha azt a saját parancssorába írtuk volna be, majd kilép.

--create-config-from=<fájl>
    Konfigurációs fájl készítése a <fájl> alapján, amely az aMule érvényes konfigurációs fájlja kell legyen, majd utána kilép.

--help
    Megjeleníti a súgót és kilép.

--version
    Megjeleníti a program verzióját, majd kilép.

MEGJEGYZÉSEK

  Elérési utak
Minden olyan opciónál, amely <fájl> paramétert kér, ha a megadott fájl nem tartalmaz könyvtár komponenst (vagyis tisztán csak egy fájlnév), akkor azt az aMule konfigurációs könyvtárában (~/.aMule) fogja keresni.

  Nyelvek
A -l opció <nyelv> paramétere a következő módon adható meg: nyelv[_TERÜLET][.kódolás][@módosító], ahol nyelv az elsődleges nyelv, TERÜLET egy nyelvváltozat/terület kódja, kódolás a karakter készlet kódja és a módosító "lehetővé teszi, hogy a felhasználó kiválasszon egy meghatározott esetet a helyi jellemzők adataiból egyetlen kategórián belül".

Például, a következő értékek mind érvényesek:
fr
fr_FR
de_DE.iso88591
de_DE@euro
de_DE.iso88591@euro

Habár a fenieket mind elfogadja a program, mint érvényes nyelvmeghatározást, a kódolás és módosító még nem használt.

Ráadaásként a fenti formátumhoz, megadható akár egy nyelv teljes angol megnevezése is, így például -l german szintén érvényes, és egyenértékű a -l de_DE megadással.

Ha sem a parancssorban, sem a konfigurációs fájlban nincsen megadva a nyelv, akkor a rendszer alapértelmezett nyelvét fogja használni.

FÁJLOK
~/.aMule/remote.conf

PÉLDA
Tipikusan az amulecmd első indításakor létrehozunk egy konfigurációs fájlt, vagy az

amulecmd -h gépnév -p port -P jelszó -w

paranccsal, vagy, ha nem akarjuk a parancssorban megadni a jelszót, akkor pl. az

amulecmd --create-config-from=/home/felhasználónév/.aMule/amule.conf

paranccsal. Természetesen a fenti elérési út a helyi viszonyoknak megfelelően változhat. A beállítások tehát elmentődnek a $HOME/.aMule/remote.conf fájlba, és ezek után már elég az

amulecmd

parancsot beírni.

HIBÁK JELENTÉSE
A hibákat kérjük vagy a fórumon (http://forum.amule.org/), vagy a hibakövetőben (http://bugs.amule.org/) jelentsék. Hibákról kérjük ne írjanak levelet (e-mail-t) se a levelzési listára, se közvetlenül valamelyik fejlesztőnek.

COPYRIGHT
Az aMule és az összes hozzá tartozó segédprogram a GNU General Public Licence védelme alatt áll.

LÁSD MÉG
amule(1), amuleweb(1)

MAGYAR FORDÍTÁS
Dévai Tamás <gonosztopi@amule.org>